Faces (festivaali)

Faces oli vuotuinen heinä–elokuun vaihteessa eri puolilla Raaseporia vuodesta 1998 järjestetty musiikkiin ja kulttuuritoimintaan keskittyvä musiikkifestivaali.

Kun festivaalin taustaorganisaatio, voittoa tavoittelematon Etnokult ry, perustettiin vuonna 1997, perustajajäsenten Börje Mattssonin ja Holger Wickströmin tavoitteena oli järjestää monikulttuurinen festivaali, jossa kaikilla etnisillä ryhmillä olisi mahdollisuus esittäytyä.

Festivaali järjestettiin viimeisen kerran vuonna 2022.https://www.lansi-uusimaa.fi/paikalliset/4750095

 Paikat 
 Faces järjestettiin ensimmäisen kerran vuonna 1998 Raaseporin linnan raunioilla Snappertunassa silloisen Tammisaaren alueella.
 Vuosina 1999–2009 festivaali järjestettiin Billnäsin vanhan ruukin alueella silloisen Pohjan kunnan alueella. Alueen vuokran noustua tapahtuma muutti.
 Vuosina 2011–2013 meren rannalla Gumnäsissä Raaseporissa entisen Pohjan alueellaFaces löysi uuden kodin YLE Uutiset.
 Vuosina 2014 ja 2015 festivaali järjestettiin jälleen Raaseporin linnan raunioilla.
 Vuonna 2016 Faces järjestettiin Fiskarin kylässä http://yle.fi/uutiset/faces-festivaali_saa_jatkoa_ja_muuttaa_fiskarsiin/8586483 pitkästä aikaa kolmipäiväisenä.
 Vuonna 2017 kahdeskymmenes Juhla-Faces järjestettiin Fiskarissa elokuun ensimmäisenä viikonloppuna.
 Vuonna 2021 Faces ReBorn järjestettiin Karjaan keskustan alueella heinä-elokuun vaihteessa. 


 Ohjelma  
Musiikin lisäksi ohjelmisto täyttyi muun muassa tanssista, teatterista, elokuvista, runoudesta, näyttelyistä, työryhmistä ja stand up -komiikasta. 
Tapahtuman yhteydessä oli katusoiton SM-kisat, lapsille Small Faces sekä Impromptu Freedom Stage. Faces kuului Finland Festivals -tapahtumiin.

 Teemat 
Festivaalilla oli vuosittain vaihtuva teema. Vuonna 2008 teemana oli ”Social warming” (eri kulttuurien ja väestöryhmien toimiminen yhdessä ihmiskunnan ja maapallon pelastamiseksi)Faces-festivaalin teemana Social Warming Länsi-Uusimaa, vuonna 2009 ”We are the children” (lapset ja lasten oikeudet)We are the children  faces, 2010 ”We shall overcome” (monikulttuurisuus)We shall overcome  faces, 2011 ”Viva la difference” ja vuonna 2012 ”The new spring”.


Muut Facekset
Tytärfestivaaleja on järjestetty Petroskoissa (Carelian Faces) vuodesta 2003 ja Bosnia ja Hertsegovinassa ensimmäistä kertaa 2006. Tulevaisuudessa yksi mahdollinen uusi festivaalipaikka on Etelä-Afrikka. Järjestäjien tavoitteena on siirtää vastuu ulkomaanfestivaalien järjestelyistä vähitellen paikallisille. Festivaalin johtaja Mattsson on todennut Petroskoin festivaalin alkaneen rullata paikallisten voimin muutaman vuoden jälkeen.Helsingin Sanomat 29. heinäkuuta 2007, sivu C3

Vuonna 2008 suunniteltiin Faces-tyyppisen festivaalin järjestämisestä Irakin pohjoisosassa Kurdistanissa, maan rauhallisemmassa pohjoisosassa. Festivaalijohtaja Börje Mattsson vieraili Irakissa 2008 maan kulttuuriministerin Falakadin Kakayn kutsumana heinäkuussa keskustelemassa asiasta. Faces-tiedote 11.7.2008

 Lähteet 

 Aiheesta muualla 

Luokka:Kansanmusiikkitapahtumat Suomessa
Luokka:Maailmanmusiikkitapahtumat Suomessa
Luokka:Musiikkifestivaalit Suomessa
Luokka:Raaseporin tapahtumat